

**Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért jelen formájában nem tekinthető a Kormány álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt előterjesztés valamennyi tartalmi és formai eleme módosulhat!**

**A tervezet előterjesztője**

**…/2015. (…) FM rendelet**

**a halgazdálkodás és a halvédelem egyes szabályainak megállapításáról szóló**

**133/2013. (XII. 29.) VM rendelet módosításáról**

A halgazdálkodásról és a hal védelméről szóló 2013. évi CII. törvény 72. § (1) bekezdés 1., 2., 3., 4., 6., 7., 9., 11., 12., 13., 14., 16., 17., 18., 19., 22., 23., 24., 25., 26., 27., 28., 30., 31., 32., 34., 35. pontjában kapott felhatalmazás alapján,

a 13. § (2) bekezdése tekintetében a halgazdálkodásról és a hal védelméről szóló 2013. évi CII. törvény 72. § (2) bekezdés 2. pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 1. pontjában meghatározott feladatkörében eljáró nemzetgazdasági miniszterrel egyetértésben,

a Kormány tagjainak feladat- és hatásköréről szóló 152/2014. (VI. 6.) Korm. rendelet 65. § (6) bekezdésében meghatározott feladatkörömben eljárva a következőket rendelem el:

**1. §**

A halgazdálkodás és a halvédelem egyes szabályainak megállapításáról szóló 133/2013. (XII. 29.) VM rendelet (a továbbiakban: Vhr.) 1. §-a a következő 4. és 5. ponttal egészül ki:

*(E rendelet alkalmazásában:)*

„4. gyermek horgász: a halgazdálkodásról és a hal védelméről szóló 2013. évi CII. törvény (a továbbiakban: Hhvtv.) 40. § (3) bekezdésében meghatározott személy;

5. ifjúsági horgász: 18 év alatti, valamint az adott naptári évben 18. életévét betöltő, gyermek horgásznak nem minősülő személy.”

**1. §**

A Vhr. 2. § (1) bekezdése helyébe a következő rendelkezés lép:

„(1) Más halgazdálkodási hasznosítási módnak minősül:

*a)* a rekreációs célú halászat,

*b)* a kereskedelmi célú halászat,

*c)* az ökológiai célú, szelektív halászat, illetve

*d)* a haltermelés,

amelyeket a halgazdálkodási tervben a horgászati hasznosítás kiegészítő tevékenységeként lehet tervezni.”

**2. §**

(1) A Vhr. 17. §-a a következő (1a) bekezdéssel egészül ki:

„(1a) Azon halgazdálkodási vízterület esetén, ahol az állam a halgazdálkodási jogot átengedte, az (1) bekezdés b) pontja szerinti halászati engedély iránti kérelmet kizárólag az adott halgazdálkodási vízterület halgazdálkodásra jogosultja nyújthat be.”

(2) A Vhr. 17. §-a a következő (11a) bekezdéssel egészül ki:

„(11a) A halgazdálkodási hatóság a (11) bekezdés szerinti jelölésről bárki számára térítésmentesen felvilágosítást nyújt.”

(3) A Vhr. 17. §-a a következő (20) bekezdéssel egészül ki:

„(20) Ha adott halászati engedélyes az (1) bekezdés a) és b) pontjában foglalt halászati engedéllyel is rendelkezik, egyidejűleg csak az egyik halászati engedélye alapján végezhet halászati tevékenységet.”

(4) A Vhr. 17. §-a a következő (21) bekezdéssel egészül ki:

„(21) Ha a nyilvántartott halgazdálkodási vízterület két vagy több halgazdálkodási hatóság illetékességi területén helyezkedik el, a halászati engedélyt kiadó halgazdálkodási hatóság a halászati engedélyt, valamint az annak visszavonásáról szóló határozatot, továbbá a kiadott fogási napló és fogási tanúsítvány egyedi azonosító adatait megküldi a nyilvántartott halgazdálkodási vízterülettel érintett többi halgazdálkodási hatóságnak.”

**3. §**

A Vhr. 18. §-a a következő (1a) bekezdéssel egészül ki:

„(1a) Az állami halászjegy kiadásának napjától kezdve a következő év január 31. napjáig érvényes.”

**4. §**

A Vhr. 19. § (5) bekezdés helyébe a következő rendelkezés lép:

„(5) A gyermek horgász, továbbá az ifjúsági horgász a 12. melléklet 6. pontjában meghatározott kedvezményes állami horgászvizsgadíjra jogosult.”

**5. §**

A Vhr. 19/A. § (3) bekezdés helyébe a következő rendelkezés lép:

„(3) A turista állami horgászjegy díját az igénylőnek az online vásárlást megelőzően bankkártyás fizetéssel kell átutalnia a 13. melléklet 1. pontjában meghatározott számlára.”

**6. §**

A Vhr. 22. § helyébe a következő rendelkezés lép:

„22. § Az állami horgászjegy, az állami halászjegy, illetve a halászati engedély kiadója köteles az állami horgászjegyet, illetve az érvényesség meghosszabbítását igénylőt – a tizenötödik életévét be nem töltött személy kivételével – írásban nyilatkoztatni a 6. mellékletben foglalt tartalommal. A kiadást, vagy érvényesség hosszabbítását végző szervezet az igénylők nyilatkozatait három évig köteles megőrizni és szükséges esetben a halgazdálkodási hatóság rendelkezésére bocsátani.”

**7. §**

A Vhr. 25. § (1) bekezdés helyébe a következő rendelkezés lép:

„(1) A Hhvtv. 41. § (2) bekezdés c), d) vagy e) pontja szerinti személy számára az állami horgászjegy megfizetése alóli mentesség igazolását a lakóhely szerint illetékes halgazdálkodási hatóság állítja ki a számára benyújtott dokumentumok alapján.”

**8. §**

A Vhr. 27. §-a a következő (1a) bekezdéssel egészül ki:

„(1a) Országhatárral metszett halgazdálkodási vízterület esetén az (1) bekezdés c)-h) pontjának tartalmát a szomszédos ország hivatalos nyelvén is fel kell tüntetni.”

**9. §**

A Vhr. 28. § (21) bekezdésének helyébe a következő rendelkezés lép:

„(21) A horgászat vagy a halászat során, legkésőbb a kifogott hal tömegének feljegyzésekor a fogási napló fogás összesítő táblázatában fel kell tüntetni a halgazdálkodási vízterület megnevezését, valamint a fogás dátumát. Darabszám-korlátozás alá eső hal kifogása esetén a fogás időpontja (óra, perc) is beírandó.”

**10. §**

(1) A Vhr. a következő 28/A. §-sal egészül ki:

„28/A. § (1) Nyilvántartott halgazdálkodási vízterületen egy személy egyidejűleg horgászati és rekreációs halászati tevékenységet nem végezhet.

(2) Halfogásra alkalmas horgászkészség halfogási célú használata során annak folyamatos felügyeletét úgy kell biztosítani, hogy a horgász az aktív halfogáshoz szükséges beavatkozásokat az adott módszerhez igazodó időn belül végrehajthassa. E kötelezettség nem vonatkozik azokra az esetekre, amely alatt a horgász másik, jogszerűen használt készségével halat fáraszt vagy annak végszerelékét vízbe juttatja, vagy jogszerűen használt csalihalfogó emelőhálót kezel.”

**11. §**

A Vhr. a következő 31/A. §-sal egészül ki:

„31/A. § (1) Felszíni vízi összeköttetésű és a halak számára átjárható kapcsolódású nyilvántartott halgazdálkodási vízterületek esetén a halgazdálkodási terv kidolgozása során az érintett halgazdálkodásra jogosultak kötelesek egymással együttműködni a hasznosítási, valamint az őshonos halállományok védelmi és fejlesztési célkitűzések összehangolása érdekében.”

„(2) Országhatárral metszett nyilvántartott halgazdálkodási vízterület esetén a halgazdálkodásra jogosult az (1) bekezdés szerinti, más országbeli halgazdálkodásra jogosulttal való együttműködés lehetőségét keresni köteles.”

**12. §**

(1) A Vhr. 35. § (9) bekezdésének helyébe a következő rendelkezés lép:

„(9) Az állami halászjegyhez kiadott fogási naplót legkésőbb a fogási naplón feltüntetett tárgyévet követő év február 28. napjáig kell leadni a halgazdálkodásra jogosultnál.”

(2) A Vhr. 35. §-a a következő (10) bekezdéssel egészül ki:

„(10) A halászati engedélyhez kiadott fogási naplót legkésőbb a fogási naplón feltüntetett tárgyévet követő év január 31. napjáig kell leadni a halgazdálkodásra jogosultnál.”

(3) A Vhr. 35. §-a a következő (11) bekezdéssel egészül ki:

„(11) A (9) és (10) bekezdés szerinti fogási napló tulajdonosa köteles úgy átadni a fogási naplóját, hogy éves fogási adatait nyilvántartott halgazdálkodási vízterületenként és halfajonként összesíti, valamint összegzi a halászattal eltöltött napok számát.”

**13. §**

(1) A Vhr. 36. §-a a következő (5) bekezdéssel egészül ki:

„(5) A halgazdálkodási hatóság az illetékességi területén lévő halgazdálkodásra jogosultaktól kapott, az (1) bekezdés szerinti jelentéseket, valamint az azokból készített összesített megyei jelentését évente május 31-ig megküldi a NÉBIH részére.”

(2) A Vhr. 36. §-a a következő (6) bekezdéssel egészül ki:

„(6) Az Adattár nyilvános adataiba való betekintés díjmentes. Az Adattár adatairól kiállított igazolás díja – ide nem értve a halgazdálkodásra jogosult adatszolgáltatása alapján bejegyzett adatokat – nyilvántartott halgazdálkodási vízterületenként és az adatszolgáltatással érintett naptári évenként ötezer forint, amelyet a 13. melléklet 1. pontjában meghatározott számlára kell megfizetni.”

**14. §**

A Vhr. 38. §-a a következő (4) bekezdéssel egészül ki:

„(4) Az elektromos eszköz érintésvédelmi felülvizsgálaton való megfelelését a (2) bekezdés időtartama alatt kétévente igazolni kell.”

**15. §**

(1) A Vhr. 41. § (4) bekezdésének helyébe a következő rendelkezés lép:

„(4) A halászati őr szolgálati igazolvány és szolgálati jelvény leírását a 11. melléklet tartalmazza. A rendvédelmi hatóság a kiállított szolgálati igazolványt és szolgálati jelvényt 30 napon belül postai úton juttatja el a halgazdálkodási hatósághoz. A halgazdálkodási hatóság az esküt tett halászati őr részére – a halgazdálkodásra jogosult tájékoztatásával egyidejűleg – átadja a szolgálati igazolványt és szolgálati jelvényt. A tájékoztatás tartalmazza a szolgálati igazolvány és szolgálati jelvény számát és az átadás-átvétel időpontját.”

(2) A Vhr. 41. §-a a következő (10) bekezdéssel egészül ki:

„(10) A NÉBIH foglalkoztatásában, illetve megbízásában álló állami halászati őr és állami halászati őr jelölt tekintetében a 39. § (3)-(4) bekezdés szerinti halászati őri tanfolyam, vizsga, továbbképzés és továbbképzési vizsga szervezésével, a vizsgabizonyítvány kiállításával kapcsolatos, a 40. § (1)-(2) bekezdés szerinti eskütétellel, esküokmány kiadással, esküokmány őrzéssel kapcsolatos, valamint a 41. § (2)-(6), (8)-(9) bekezdés szerinti szolgálati naplóval, szolgálati igazolvánnyal, szolgálati jelvénnyel kapcsolatos feladatokat a NÉBIH látja el.”

(3) A Vhr. 41. §-a a következő (11) bekezdéssel egészül ki:

„(11) A NÉBIH foglalkoztatásában, illetve megbízásában álló állami halászati őrt megilletik a Hhvtv. 52. § (2)-(3) bekezdésben, 58. § (3) bekezdésben, valamint 61. § (2) bekezdés a)-j) és l)-o) pontjában meghatározott jogosítványok.”

**16. §**

A Vhr. 42. § (1) bekezdésének helyébe a következő rendelkezés lép:

„(1) A halgazdálkodásra jogosult a nyilvántartott halgazdálkodási vízterület Hhvtv. 56. § (1) bekezdése szerinti halászati őrzését társadalmi halőr megbízásával is végezheti.”

**17. §**

A Vhr. 47. §-a a következő (5) bekezdéssel egészül ki:

(5) A 2015. június 1-jét megelőzően rekreációs célú halászat végzéséhez megváltott állami halászjegy és halász fogási napló 2016. január 31-ig érvényes.”

**18. §**

(1) A Vhr. 3. melléklete e rendelet 1. melléklete szerint módosul.

(2) A Vhr. 4. melléklete e rendelet 2. melléklete szerint módosul.

(3) A Vhr. 10. melléklete e rendelet 3. melléklete szerint módosul.

(4) A Vhr. 11. melléklete e rendelet 4. melléklete szerint módosul.

**19. §**

A Vhr.

1. 2. § (2) bekezdés b) pontjában a „halgazdálkodásról és a hal védelméről szóló 2013. évi CII. törvény (a továbbiakban: Hhvtv.)” szövegrész helyébe a „Vhr.”,

2. 3. § (2)-(4) és (7) bekezdésében, 4. § (1)-(2), (4)-(5) bekezdésében, 8. § (3) bekezdésében, 10. § (2) és (4)-(5) bekezdésében, 11. § (1) bekezdésében, 18. § (1), (4) és (8) bekezdésében, 19/A. § (5) bekezdésében, 20. § (1)-(3) bekezdésében, 20. § (4) bekezdés c) pontjában, 20. § (5), (7) és (9) bekezdésében, 21. § (1) és (2) bekezdésében, 21. § (5), (8) és (10)-(12) bekezdésében, 25. § (2) bekezdésében, 27. § (1) bekezdés g) pontjában, 28. § (5) és (6) bekezdésében, 29. § (1) bekezdésében, 30. § (1) bekezdésében, 31. § (1) bekezdés a) pontjában, (3) és (5) bekezdésében, 34. § (2) és (3) bekezdésében, 36. § (1) bekezdésében, 37. § (9) bekezdésében, 39. § (2) és (4) bekezdésében, 40. § (1) bekezdésében, 41. § (1), (2) és (5) bekezdésében, 41. § (9) bekezdésében, 42. § (4) bekezdésében, 47. § (1) és (3) bekezdésében a „kormányhivatal földművelésügyi igazgatósága” szövegrész helyébe a „halgazdálkodási hatóság”,

3. 3. § (5) bekezdésében, 20. § (4) bekezdésében, 21. § (3) bekezdésében, 31. § (4) bekezdésében a „kormányhivatal földművelésügyi igazgatóságához” szövegrész helyébe a „halgazdálkodási hatósághoz”,

4. 3. § (9) bekezdésében, 20. § (6) bekezdésében, 26. §-ában, 34. § (4) bekezdésében, 36. § (1) bekezdésében, 37. § (4) és (8) bekezdésében, 41. § (7) bekezdésében a „kormányhivatal földművelésügyi igazgatóságának” szövegrész helyébe a „halgazdálkodási hatóságnak”,

5. 6. § (1) bekezdésében, 10. § (3) és (6) bekezdésében, 19/A. § (4) bekezdésében, 21. § (4) bekezdésében, 39. § (3) bekezdésében, 40. § (2) bekezdésében, 45. §-ában a „kormányhivatal földművelésügyi igazgatósága” szövegrészek helyébe a „halgazdálkodási hatóság”,

6. 8. § (2) bekezdésében a „100 kg” szövegrész helyébe az „50 kg/ha”,

7. 10. § (5) bekezdésében a „200” szövegrész helyébe a 100”,

8. 11. § (4) bekezdés a) pontjában a „megyei kormányhivatal növény- és talajvédelmi igazgatósága” szövegrész helyébe a „növényvédelmi hatóság”,

9. 11. § (5) bekezdésében a „megyei kormányhivatal növény- és talajvédelmi igazgatósága, illetve földművelésügyi igazgatósága” szövegrész helyébe a „növényvédelmi hatóság, illetve a halgazdálkodási hatóság”,

10. 11. § (6) bekezdésében „az kormányhivatal élelmiszerlánc-biztonsági és állategészségügyi igazgatóságát” szövegrész helyébe az „állategészségügyi hatóságot”,

11. 11. § (6) bekezdésében az „élelmiszerlánc-felügyeleti szervnek” szövegrész helyébe az „állategészségügyi hatóságnak”,

12. 13. § (1) bekezdésében, 20. § (6) bekezdésében, 41. § (6) bekezdésében a „kormányhivatal földművelésügyi igazgatóságát” szövegrész helyébe a „halgazdálkodási hatóságot”,

13. 15. § második mondatában a „horgászjegy birtokában, őshonos halakra csak azok megfogása és visszaengedése céljából” szövegrész helyébe a „horgászjegy és fogási napló birtokában, őshonos halfajokra csak azok egyedeinek megfogása és visszaengedése céljából”,

14. 15. § harmadik mondatában a „halfajok kifoghatók” szövegrész helyébe a „halfajok kifoghatók, és a fogási naplóba bejegyzendők”,

15. 17. § (18) bekezdésében az „értékesíthető mennyiséget” szövegrész helyébe az „értékesíthető éves mennyiséget”,

16. 18. § (6) bekezdésében a „Vidékfejlesztési” szövegrész helyébe a „Földművelésügyi”,

17. 18. § (7) bekezdésében a „kormányhivatalok földművelésügyi igazgatóságai” szövegrész helyébe a „halgazdálkodási hatóságok”,

18. 19/A. § (1) bekezdésében, 12. melléklet 6. pontjában az „ifjúsági” szövegrész helyébe a „gyermek és ifjúsági”,

19. 20. § (9) bekezdésében, 21. § (1) bekezdésében a „kormányhivatal földművelésügyi igazgatóság” szövegrész helyébe a „halgazdálkodási hatóság”,

20. § 21. § (1) bekezdésében a „kormányhivatal földművelésügyi igazgatóság köteles negyedévente” szövegrész helyébe a „halgazdálkodási hatóság köteles kéthavonta”,

21. 23. § (5) bekezdésében, 32. § (2) bekezdésében, 41. § (5) bekezdésében a „kormányhivatal földművelésügyi igazgatóságánál” szövegrész helyébe a „halgazdálkodási hatóságnál,

22. 24. § (1) bekezdésében a „horgászkészség használható” szövegrész helyébe a „horgászkészség, valamint egyidejűleg egy darab, 1 m2-nél nem nagyobb csalihalfogó emelőháló használható”,

23. 27. § (1) bekezdés e) pontjában az „eszközöket” szövegrész helyébe az „eszközöket, a halgazdálkodásra jogosult által meghatározott területi korlátozásokat”,

24. 27. § (1) bekezdés i) pontjában „az engedély” szövegrész helyébe „a területi jegy”,

25. 28. § (8) bekezdésében az „elvágva,” szövegrész helyébe az „elvágva, a halászháló szemét átvágva”,

26. 28. § (14) bekezdésében a „horgászmódszerből” szövegrész helyébe a „halászmódszerből illetve a horgászmódszerből”,

27. 28. § (17) bekezdésében a „hallal csalizni kizárólag azon a halgazdálkodási vízterületen szabad, ahol a nem őshonos hal” szövegrész helyébe az „élő csalihallal csalizni kizárólag azon a halgazdálkodási vízterületen szabad, ahol az idegenhonos hal”,

28. 28. § (20) bekezdésében a „köteles megjelölni a fogási naplóban szereplő éves naptárban” szövegrész helyébe a „tollal, kitörölhetetlen módon köteles megjelölni a fogási naplóban szereplő 13 hónapra kiterjedő naptárban”,

29. 30. § (1) *a)* pontjában „a rendező” szövegrész helyébe, „a rendező vagy a halgazdálkodásra jogosult”,

30. 30. § (1) *a)* pontjában „a rendezvény kezdetét legalább 15 nappal megelőzően benyújtja” szövegrész helyébe „a rendezvény kezdetét megelőzően benyújtja”,

31. 35. § (5) bekezdés első mondatában a „bejegyezni” szövegrész helyébe a „tollal, kitörölhetetlen módon bejegyezni”,

32. 35. § (8) bekezdésében az „azonos sorszámú” szövegrész helyébe az „azon feltüntetett sorszámú”,

33. 36. § (2) bekezdésében a „vidékfejlesztési” szövegrész helyébe a „földművelésügyi”,

34. 37. § (1) bekezdésében a „gyűjtésére” szövegrész helyébe a „minták gyűjtésére”,

35. 37. § (3) bekezdésében a „halászati” szövegrész helyébe a „halfogási”,

36. 37. § (7) bekezdésében a „halászeszközt kizárólag az engedélyessel együtt használhatják” szövegrész helyébe a „halászeszköz használatában segédkezhetnek, de azokat önállóan csak kutatási célú halfogási engedély birtokában használhatják”,

37. 42. § (2) bekezdésében a „nyilvántartott vízfelületű halgazdálkodási vízterületen” szövegrész helyébe az „egybefüggő vízfelületű nyilvántartott halgazdálkodási vízterületen”,

38. 42. § (3) bekezdésében a „jogosult által hasznosított halgazdálkodási vízterület mérete” szövegrész helyébe a „halgazdálkodásra jogosult által hasznosított nyilvántartott halgazdálkodási vízterület vagy vízterületek együttes mérete”,

39. 44. §-ában a „kormányhivatal földművelésügyi igazgatóságnak” szövegrész helyébe a „halgazdálkodási hatóságnak”,

40. 1. mellékletében szereplő megjegyzésben „A felső méretkorlátozással védett halfajok felső méretet elérő vagy meghaladó egyede” szövegrész helyébe a „A méret-, vagy darabszám-korlátozással, vagy fajlagos tilalmi időszakkal védett halfajok méreten aluli, vagy kifogható darabszámot meghaladó, vagy fajlagos tilalmi időben jogosulatlanul kifogott, illetve a helyi horgászrendben felső méretkorlátozással védett halfajok felső méretet elérő vagy meghaladó egyede esetén”,

41. 2. melléklet I. rész 5. pontjában, 3. melléklet I. rész 1. és 8. pontjában, 3. melléklet II. rész 2. és 7. pontjában, 5. melléklet 1. és 7. pontjában, 11. mellékelt I. részében a „megyei kormányhivatal földművelésügyi igazgatóság” szövegrész helyébe a „halgazdálkodási hatóság”,

42. 3. melléklet I. rész 6. pontjában az „okmányokkal” szövegrész helyébe az „okmánnyal”,

43. 4. melléklet 1. és 9. pontjában, 10. melléklet 1. és 8. pontjában a „megyei kormányhivatal földművelésügyi igazgatósága” szövegrészek helyébe a „halgazdálkodási hatóság”,

44. 11. melléklet I. részében a „kormányhivatal földművelésügyi igazgatóság” szövegrész helyébe a „halgazdálkodási hatóság”,

45. 11. melléklet II., V. és VI. részében a „megyei kormányhivatal földművelésügyi igazgatóság” szövegrészek helyébe a „halgazdálkodási hatóság”

46. 13. melléklet 2. pontjában a „Megyei kormányhivatali földművelésügyi igazgatóságok” szövegrész helyébe a „Halgazdálkodási hatóságok”,

47. 13. mellékletében szereplő táblázat A) oszlopának fejlécében az „Igazgatóság” szövegrész helyébe a „Halgazdálkodási hatóság”

szöveg lép.

**20. §**

Hatályát veszíti a Vhr. 36. § (2) bekezdésének második mondata.

**21. §**

(1) Hatályát veszíti a Vhr. 5. melléklet 4. pontjában a „földművelésügyi igazgatóság” szövegrész.

(2) Hatályukat veszítik a Vhr. 13. mellékletében szereplő táblázatban a „Földművelésügyi Igazgatóság” szövegrészek.

**22. §**

Ez a rendelet a kihirdetését követő 31. napon lép hatályba.

**23. §**

Hatályát veszíti a határterületen a vadászat, határvízen a közlekedés, a halászat és a horgászat rendjéről szóló 56/1997. (X. 21.) BM–FM együttes rendelet 3. §-t megelőző címe, valamint a 3. §-a.

|  |  |
| --- | --- |
|  | Dr. Fazekas Sándor  *földművelésügyi miniszter* |

Egyet értek:

|  |  |
| --- | --- |
| Varga Mihály  *nemzetgazdasági miniszter* |  |